****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 18. november 2024 nr 1-9/24/31

Algus kell 16.00, lõpp kell 17.34

**Koosolekut juhatas** Külli Salumäe

**Protokollis** Maria Kuldkepp

**Võtsid osa liikmed:** Marje Aavik, Janika Gedvil, Kati Kivja, Griseldis Künnapuu, Harri Künnapuu, Juhan-Mart Salumäe (Teams), Külli Salumäe, Aavo Soopa, Margit Suurmets (Teams), Priit Pramann (Teams), Lii Susi, Allan Praats

**Koosolekul viibisid:** linnapea Johan-Kristjan Konovalov, abilinnapea Kalvi Märtin, abilinnapea Are Tints, haridus- ja kultuuriameti juhataja Tiivi Tiido, Gert Elmaste, Viljandi muuseumi direktor Jaak Pihlak, Karoliina Josefiina Raudsepp, volikogu liige Jane Särg (Teams)

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Ettepanek tõsta päevakorrapunkt „Viljandi Linnavolikogu seisukoht sihtasutuses Viljandi Muuseum (2024/302)“ teiseks ja päevakorrapunkt „Seisukoht haridusleppe allkirjastamise küsimuses(2024/300)“ kolmandaks.

Komisjon kinnitas päevakorra.

**PÄEVAKORD:**

1. Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)

2. Viljandi Linnavolikogu seisukoht sihtasutuses Viljandi Muuseum (2024/302)

3. Seisukoht haridusleppe allkirjastamise küsimuses(2024/300)

4. Viljandi linna avalik tasuline parkimisala ja parkimistasu II lugemine (2024/286-1)

5. Viljandi linna 2024. aasta III lisaeelarve (2024/298)

6. Korteriühistutele toetuse andmise kord (2024/296)

7. Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)

8. Ukraina

**PÄEVAKORRAPUNKT NR 1**

**Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)**

**KUULATI:**

G. Elmaste - eelnõu eesmärk on kohustada linnavalitsust tühistama turu parklas parkimise ajapiirang ja seega taastada enne käesoleva aasta 15. jaanuari kehtinud parkimiskord.

Komisjoni esimees pani eelnõu hääletusele.

**Hääletati:**

1 poolt, 8 vastu, 1 erapooletu

**OTSUSTATI:**

Mitte toetada eelnõu „Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)“.

**PÄEVAKORRAPUNKT NR 2**

**Viljandi Linnavolikogu seisukoht sihtasutuses Viljandi Muuseum (2024/302)**

**KUULATI:**

A. Tints - Kultuuriministeerium ja Viljandi linn on pidanud arutelusid ühise sihtasutuse Viljandi Muuseum asutamisest alates 19.09.2014, kui ministeerium sellesisulise ettepaneku linnale tegi. Tänaseks on valminud plaan, mille puhul asutaksid Eesti Vabariik, keda asutajaõiguse teostajana esindab Kultuuriministeerium ja Viljandi Linn ühiselt sihtasutuse (edaspidi SA), mis ühendaks enda alla riigile kuuluva Viljandi Muuseumi, linnale kuuluva Kondase Keskuse ja linnale kuuluva Viljandi Vana Veetorni vaatetorni tegevused.

J. Pihlak - Riigiasutus Viljandi Muuseum likvideerimiseks on ministeeriumil kaks varianti: 1) luua SA koos Viljandi linnaga, 2) luua SA ainult riigi osalusega. Teen ettepaneku Viljandi linnal mitte osaleda SAs vaid toetada riigi soovi luua ainuüksi riigi osalusega SA.  Selle kasuks räägib asjaolu, et Eesti kõige suurem ja rikkam omavalitsus Tallinna linn ei osale üheski riigimuuseumeist moodustatud SAs. Teadmiseks, et Tallinnas on asutatud 7st riigimuuseumist 6 ainult riigi osalusega SAd. Juhin tähelepanu, et Viljandi linnavalitsus ei kujundanud selles küsimuses seisukohta vaid saatis eelnõu linnavolikogule otsustamiseks: 1. Osaleda/mitte osaleda Sihtasutuse Viljandi Muuseum asutamises koos Eesti Vabariigiga.

Komisjoni esimees pani hääletusele eelnõu saatmise volikogusse.

**Hääletati:**

10 poolt, 1 vastu, 1 erapooletu

**OTSUSTATI:**

Toetada eelnõu „Viljandi Linnavolikogu seisukoht sihtasutuses Viljandi Muuseum (2024/302)“ saatmist volikogusse.

**PÄEVAKORRAPUNKT NR 3**

**Seisukoht haridusleppe allkirjastamise küsimuses (2024/300)**

**KUULATI:**

T. Tiido - Haridus- ja Teadusministeerium tegi veebruaris 2024 ettepaneku alustada üldhariduskoolide õpetajate töötasu ja töötingimuste teemal läbirääkimisi omavalitsuste, erakooli pidajate, õpetajate esindusorganisatsioonide ning ministeeriumi vahel. Läbirääkimiste eesmärk on sõlmida kokkulepped õpetajatöö väärtustamiseks ning järelkasvu tagamiseks Eesti ühiskonnas.

Komisjoni esimees pani eelnõu hääletusele.

**Hääletati:**

10 vastu, 1 erapooletu

**OTSUSTATI:**

Mitte toetada eelnõu „Seisukoht haridusleppe allkirjastamise küsimuses(2024/300)“.

**PÄEVAKORRAPUNKT NR 4**

**Viljandi linna avalik tasuline parkimisala ja parkimistasu II lugemine (2024/286-1)**

**KUULATI:**

J.-K. Konovalov- eelnõu kahe lugemise vahepeal on linnavalitsus läbi arutanud esitatud parandusettepanekud ning linnavalitsuse poolt toetatud parandus on punases kirjas eelnõusse lisanud. Eelnõusse sisse viidud ettepanek tuli volikogu liikmelt Janika Gedvililt ning käsitles haagisega mootorsõiduki parkimisel parkimistasu maksmist haagisega mootorsõiduki eest ühe tasuna st haagisega mootorsõiduk on nagu üks parkimistasu maksmist vajav ühik.

Teisi esitatud ettepanekuid linnavalitsus ei toetanud.

Komisjoni esimees pani eelnõu hääletusele.

**Hääletati:**

10 poolt, 1 erapooletu

**OTSUSTATI:**

Toetada eelnõu „Viljandi linna avalik tasuline parkimisala ja parkimistasu II lugemine (2024/286-1)“.

**PÄEVAKORRAPUNKT NR 5**

**Viljandi linna 2024. aasta III lisaeelarve (2024/298))**

**KUULATI:**

J. K. Konovalov- Viljandi linnavalitsus on koostanud 2024. aasta III lisaeelarve eelnõu, millega muudetakse sihtrahade ja valdkondlikku rahade jaotust.

Komisjoni esimees pani eelnõu hääletusele.

**Hääletati:**

10 poolt, 1 erapooletu

**OTSUSTATI:**

Toetada eelnõu „Viljandi linna 2024. aasta III lisaeelarve (2024/298)“.

**PÄEVAKORRAPUNKT NR 6**

**Korteriühistutele toetuse andmise kord (2024/296)**

**KUULATI:**

K. Märtin - määrusega kehtestatakse korteriühistutele toetuse andmise tingimused ja kord.

Komisjoni esimees pani eelnõu hääletusele.

**Hääletati:**

10 poolt, 1 erapooletu

**OTSUSTATI:**

Toetada eelnõu „Korteriühistutele toetuse andmise kord (2024/296)“.

**PÄEVAKORRAPUNKT NR 7**

**Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)**

**KUULATI:**

K. Märtin - eelnõu eesmärk on kinnisasjale Kaalu tn 2 // Vaksali tn 4 seatud hoonestusõiguse muutmise loa andmine otsustuskorras. Padeli sisehalli rajamisel saavad Viljandi linna noored siseruumides koha padelimängu harrastamiseks nii hobina kui ka professionaalselt, samuti aitab see kaasa noorte vaba aja sisustamisele.

Komisjoni esimees pani eelnõu hääletusele.

**Hääletati:**

11 poolt

**OTSUSTATI:**

Toetada eelnõu „Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)“.

**PÄEVAKORRAPUNKT NR 8**

**Ukraina**

**KUULATI:**

K. Salumäe tutvustas Ukraina presidendi Volodõmõr Zelenskõi esitatud poliitilist avaldust/võiduplaani**,** mida Viljandi Linnavolikogu kavatseb arutada volikogu istungil.

Komisjoni esimees tegi ettepaneku komisjoni poolt toetada avaldust ja võtta informatsioon teadmiseks. Vastuväiteid ei olnud.

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Külli Salumäe Maria Kuldkepp

koosoleku juhataja protokollija